section_heading: Osmanagićeva tvrdnja
paragraph_text: Brdo Visočicu Osmanagić je nazvao "Piramidom Sunca", te dva obližnja brda "Piramidom Mjeseca" i "Piramidom bosanskog zmaja", nakon što ih je pronašao na satelitskim i zračnim fotografijama područja. Prema izvješćima iz tiska, izjavio je kako su ih sagradili Iliri 12 000 godina pr. Kr., ali u novinskom razgovoru s Philipom Coppensom za "Nexus", časopis koji se uglavnom bavi teorijama, pojasnio je kako ga se krivo interpretiralo, jer je mislio reći kako su ih vjerojatno sagradili Iliri koji su prema njemu na Balkanu živjeli između 12 000. i 500. g. pr. Kr., te da su piramide podignute između ta dva datuma, a ne 12 000. pr. Kr.